**Abraham-avtalene** er en serie med foreløpig fire avtaler som normaliserer forbindelsene mellom Israel og fire sunni-muslimske land.

De to første avtalene ble til mellom Israel på den ene og De forente arabiske emirater og Bahrain på den andre siden.

Avtalen innebærer at Israel midlertidig suspenderer sine planer om å annektere Vestbredden mot at De forente arabiske emirater anerkjenner og normaliserer sitt forhold til den jødiske staten.[]

Som følge av at De arabiske emiratene gikk med på å undertegne denne avtalen fikk de også kjøpe jagerflyet F35 fra USA.

Bahrain, De forente arabiske emiraters allierte, underskrev avtalen samtidig.

Den 15. september 2020 ble avtalen undertegnet mellom Israel og De forente arabiske emirater. Seremonien foregikk i Washington DC. USAs president Donald Trump svigersønn Jared Kushner hadde spilt en viktig rolle i forhandlingene. Avtalen innbefatter fred, opprettelse av diplomatisk forbindelse og normalisering av forholdene mellom landene. De forente arabiske emirater ble dermed det tredje arabiske land, etter Egypt i 1979 og Jordan i 1994, som normaliserer sitt forhold til Israel.

22. oktober 2020 kunngjorde president Trump via Twitter at han ville fjerne Sudan fra listen over statlige sponsorer av terrorisme såsnart regjeringen hadde deponert 335 millioner dollar i lovet kompensasjon til ofrene for bombingen av de amerikanske ambassadene i Kenya og Tanzania i 1998 og USS «Cole» i 2000. Sudan hadde vært vertskap for Osama bin Laden i Khartoum mellom 1991 og 1996.

23. oktober 2020 ble Israel og Sudan enige om en avtale om normalisering av politiske forhold dem imellom. president Trump, Sudans formann for suverenitetsrådet Abdel Fattah al-Burhan, Sudans statsminister Abdalla Hamdok og Israels statsminister Benjamin Netanyahu deltok i en konferansesamtale 23. oktober pe deretter avtalen.

6. april 2021 godkjente den sudanesiske regjeringen opphevelsen av boikotten av Israel fra 1958. Avgjørelsen fikk godkjenning av et felles møte i Sudans suverene råd og kabinett 20. april 2021.

USAs president Donald Trump kunngjorde 10. desember 2020 at han hadde signert en erklæring som anerkjenner marokkansk suverenitet over okkuperte Vest-Sahara. Marokko normaliserte samtidig forholdet til Israel. Det ble den fjerde avtalen mellom Israel og arabiske land på fire måneder.

Referanser
----------

1. ↑  Federico-O'Murchú, Seán. «Read: Full US-Israel-UAE statement on normalizing relations». *CNN* **(engelsk)**. Besøkt 6. september 2021.
2. ↑  Vidar Norberg (14. august 2020). «ÅRHUNDRETS AVTALE ER ÅRHUNDRETS SKAM»: – USA presset Israel til å droppe anneksjon i Judea og Samaria for diplomatiske forbindelser med Emiratene». Besøkt 8. september 2021.
3. ↑  Eva Thiébaud (mars 2021). «Lille Sparta på krigsstien». *Le Monde diplomatique* (norsk utg.). Arkivert fra originalen 10. mars 2021. Besøkt 7. september 2021.
4. ↑  «*Aftenposten-*podcast: Abraham-avtalen: Mister Palestina vennene sine?». Arkivert fra originalen 6. september 2021. Besøkt 6. september 2021.
5. ↑  Erlend Ofte Arntsen (11. september 2020). «Trump: Avtale mellom Bahrain og Israel».
6. ↑  Erlend Ofte Arntsen (11. september 2020). «Trump: Avtale mellom Bahrain og Israel». VG. Arkivert fra originalen 20. januar 2021. Besøkt 6. september 2021.
7. ↑  Jan Speed (26. august 2020). «USA krever at Sudan betaler 330 millioner dollar til terrorofre». Arkivert fra originalen 8. september 2021. Besøkt 31. august 2021.
8. ↑  NTB (6. januar 2021). «Sudan normaliserer forholdet til Israel». Arkivert fra originalen 8. september 2021. Besøkt 8. september 2021.
9. ↑  «Sudan avslutter Israel-boikott». Dagen.

|  |  |
| --- | --- |
| Oppslagsverk/autoritetsdata | VIAF
 |